Parakit parkkikselle? - Loviisan Sanomat
Lue nyt Parakit parkkikselle?
Harjurinteen koulun yksi solu on eristettynä ja kuivatuksen alla.
LOVIISA Loviisan tilapalvelupäällikkö Antti Kinnunen pitää todennäköisenä, että syksyksi tarvitaan parakkeja. Koulussa on nyt käynnissä yhden solun kuivatus ja kuivatus jatkuu muissa tiloissa sen valmistuttua.
– Koko talo on käytävä läpi kautta linjan. Ensin tehdään mittaukset, ja katsotaan missä on aihetta, todennäköisesti joudutaan kuivattamaan paljon.
Kuivaus käynnissä. Yksi solu on nyt suljettu kuivauksen ajaksi. Kuivatettavaa on oletettavasti vielä paljon. Kuva Auli Henriksson
Uusia tuloksia mittauksista ei ole vielä saatu. Loviisan kaupunginhallitus pitää ylimääräisen kokouksen huhtikuun alussa, jonne Kinnunen toivoo saatavan tiukkaa faktaa mittauksista, joiden pohjalta toimitaan.
– Parakkien vuokraamiseen tarvitaan sekä lupa että rahat, hän sanoo.
Parakkien vuokrakustannus tulee ainakin ensivaiheessa kaupungin maksettavaksi.
Kinnunen arvioi parakkien sijoitettavan koulun parkkipaikalle. Vaadittavat viemäröinnit ja vesijohdot vaativat jonkin verran asvaltin avaamista.